Milima ya Taurus

Milima ya Taurus (kwa Kituruki Toros Dağları) ni milima ya kusini mwa Uturuki inayotenganisha Bahari ya Mediteranea na mabonde ya Mesopotamia upande wa kusini na nyanda za juu za Anatolia upande wa kaskazini. 

Safu za milima hii zina urefu wa kilomita 1,500 ikianza karibu na Ziwa Eğirdir kwenye magharibi na kuelekea hadi mpaka wa mashariki wa Uturuki. 

Milima ya Taurus hugawanywa katika safu tatu kuu kutoka magharibi hadi mashariki kama ifuatavyo:

 Taurus ya Magharibi (Batı Toroslar)
 Akdağlar, Milima ya Bey, Mlima Katrancık, Mlima wa Geyik.

 Taurus ya Kati (Orta Toroslar)
 Milima ya Akçalı, Milima ya Bolkar, Milima ya Anti-Taurusi, Milima ya Tahtalı, Mlima Aladaglar.

 Taurus ya Kusini-Mashariki (Güney Doğu Toroslar) 
 Milima ya Nurhak, Milima ya Malatya, Milima ya Maden, Milima ya Genç, Milima ya Bitlis.

 Jiografia 
Katika Taurus ya Kati (milima ya Aladaglar na Bolkar) mawe ya chokaa yamesababisha kutokea kwa maeneo ya karst ambako kiwango cha kawaida cha asidi katika mvua kilisababisha mmomonyoko ya miamba na kuunda baadhi ya mapango makubwa ya Asia. 

Mto Manavgat huanzia mteremko wa kusini wa Beydaglari.

Katika historia safu za milima ya Taurus zilikuwa kizuizi kikubwa cha mawasiliano na usafiri kati ya Anatolia yenyewe na pwani ya bahari. 

 Vivutio 
Mbali na kupanda mlima, kuna vituo viwili vya skii katika mlima, moja huko Davras karibu kilomita 25 (16 mi) kutoka miji miwili ya karibu ya Egirdir na Isparta, pili ni Saklıkent kilomita 40 (25 mi) kutoka mji wa Antalya.

Jamii:Milima ya Uturuki
Jamii:Milima ya Asia